Kære alle. Det er med glæde vi annoncerer HLParty | 2020 som afholdes i Royal Stage.Arrangementet vil være begrænset til kun 90 billetter og afholdes fra onsdag d. 14. oktober kl. 13:00 til lørdag d. 17. oktober kl. 13:00. Tilmeldingen er allerede startet for medlemmer.Arrangementets størrelse betyder at der er fokus på hyggen og det sociale i at mødes om vores fælles interesse, på afstand naturligvis. Der vil være konkurrencer for 1v1, 2v2 eller måske 3v3 hold, vi modtager gerne forslag i vores Discord kanal under "Konkurrencer". Der vil også være præmier at vinde, men det er helt klart for hyggens skyld, at du skal komme.Der vil naturligvis være et stort fokus på sikkerhed og planlægning, så vi lever op til alle krav og forskrifter her i COVID-19 tiden. Det betyder bl.a. at vi skaber ekstra plads mellem alle, så sikkerheden er i top, og at der vil være ekstra service i nattetimerne.Vi glæder os til at se jer!